**Echilibru interior**

Mă însoțesc cu cei care nu înving

cu cei care macină în gol aer

de scurtă respirație

în ale căror priviri tristețea strălucește cum

roua în sulițele îndârjite ale soarelui

ieșit din ionii de apă

mă alătur celor care se îndoiesc fericiți de o

cauză ce le stă în putere

le rămân credincios celor care la despărțire

transmit copacilor bucuria că sunt

de aceeași sorginte

și merg împreună oricâte opreliști ar fi

mă bizui pe semnul din palme rezervă de electricitate

parte fiind

rădăcinii lucrului

simt intimitatea întâlnirii astrului zilei și al nopții

liniștea din cumpăna viului

cum mă ceartă și mă împacă servindu-ne reciproc

gândurile

povestite în malul râului fără limite.

Ion Scorobete, *Echilibru interior***,** Discobolul nr. 259-260-261.

*http://www.usr-alba.ro/images/259-260-261/index.html#p=67*